Daniel Heradstveit

Daniel Heradstveit (født 4. september 1940 i Hardanger, død 7. februar 2018 i OsloDødsannonse - Aftenposten 10. februar 2018) var en norsk statsviter og samfunnsforsker.Daniel Heradstveit - Store norske leksikonDaniel Heradstveit - Allkunne, levande leksikonNekrolog - Aftenposten 16. februar 2018

Heradstveit tok magistergraden i statsvitenskap ved Universitetet i Oslo i 1967 på avhandlingen «Stortingsdebatten om EEC». I 1979 avla han doktorgraden (dr.philos.) med avhandlingen The Arab-Israeli conflict: psychological obstacles to peace.

Heradstveit var tilknyttet Norsk utenrikspolitisk institutt (NUPI) fra 1969 hvor han var forsker og senere forskningssjef. Han var instituttets direktør 1979-1981. I 1983–1984 var han gjesteprofessor ved Johns Hopkins-senteret i Bologna og professor II ved Institutt for sammenliknende politikk ved Universitetet i Bergen 1986-1996. Han var tilknyttet Syracuse University i New York fra 2005. I årene 1995–2000 var han rådgiver og politisk analytiker for Statoil.

Heradstveit var ekspert på politiske konflikter og prosesser i Midtøsten. Hans sosialpsykologiske perspektiver  basert på inngående intervjuer med politiske leder i Israel og arabiske land var et viktig nybrottsarbeid som fikk internasjonal anerkjennelse. Han studerte også den politiske utvikling i muslimske land utenfor den arabiske verden, særlig i Kaukasus, Sentral-Asia og Tyrkia. I de senere år arbeidet han særlig med og publisert arbeider om Iran. Heradstveit beskjeftiget seg også med retorikk og politisk kommunikasjon og var, sammen med Tore Bjørgo, forfatter av læreboken Politisk kommunikasjon: Introduksjon til semiotikk og retorikk (1987). Han var en av de første statsvitere i Norge som tok opp studiet av terrorisme og utga i 1993 boken Politisk terrorisme, sammen med Tore Bjørgo.

Daniel Heradstveit var formann i Det Norske Studentersamfund i 1967. Han var bror av NRK-journalisten Per Øyvind Heradstveit (1932–2004).

Referanser

 Eksterne lenker 
 Presentasjon fra NUPI

Kategori:Norske statsvitere
Kategori:Personer tilknyttet Norsk utenrikspolitisk institutt
Kategori:Formenn av Det Norske Studentersamfund